  Майя Бывальцева «Выжыкылысь геройёс Тол Бабайлэн шаераз» улосвылкуспо фестиваль Удмуртиын куатетӥ ползэ ортчоз. Кызьы ивортӥзы Шаркан ёрослэн администрацияз, шулдыръяськонэ вуозы Костромаысь Снегурочка, Татарстанысь Кыш Бабай но Кар Кызы, Байкалысь Дед Мороз, Вятские Поляныысь Девица-Метелица, Переславль-Залесскийысь Царь Берендей, Чувашиысь Хел Мучи но Юр Пике, Мордовиысь Якшамо Атя но Масторава, Великий Устюгысь Дед Мороз. Выжыкылъёсысь геройёс Тол Бабай дорын куноын Фестиваль 8-тӥ толсуре Ижкарысь «Ижсталь» йӧ дворецын кутскоз, отын «Тол Бабайлэн но Дед Морозлэн Выль ар приключениоссы» театр возьматон ортчоз. Фойеын шудон но туспуктон лэсьтон интыос висъялозы, чеберлыко киужъёсын, элькунысь предприятиослэн вузъёсынызы вузкарон радъялозы. Котькуд учкись Тол Бабайлэсь но Великий Устюгысь Дед Морозлэсь синпель басьтозы. Кузьымъёслы коньдон люкало  платформаын. 9-тӥ толсуре фестиваль Шаркан ёросэ выжоз. Тол Бабайлэн усадьбаяз асьсэ выжыкыл юртъёсазы куноосты возьмалозы Обыда, Лудмурт но Вуныл. Отын ик Удмуртиысь нырысетӥ Выль ар кызлэн тылъёсыз ӝуатскозы. «ВЫЖЫКЫЛЫСЬ ГЕРОЙЁС ТОЛ БАБАЙЛЭН ШАЕРАЗ» УЛОСВЫЛКУСПО ФЕСТИВАЛЬЛЭН УЖАНРАДЛЫКЕЗ 8-тӥ толсуре «Ижсталь» йӧ дворецын: 13:00—14:00 — шудон площадкаослэн ужамзы, адӟытон-вузкарон; 14:00 — фестивалез усьтон; 19:00 — «Тол Бабайлэн но Дед Морозлэн Выль ар приключениоссы» ӟечлэсьтон ужрад. 9-тӥ толсуре Шаркан ёросын: 10:00—11:00 — Шарканысь лулчеберетъя юртын «Сказка в красках» Выль ар возьматон; 13:30 — Быгы гуртысь Удмурт лулчеберетъя центрын «Буёло выжыкыл» Выль ар возьматон; 15:45 — Шарканысь школа-интернатын ляб тазалыко пиналъёс понна «Сказка в красках» Выль ар возьматон. 9-тӥ толсуре Тол Бабайлэн юртъераз: 14:00 — 17:30 — Обыдаен, Лудмуртэн, Вунылэн шудонъёс; 16:30—17:30 — выжыкылысь персонажъёсын «Выжыкылысь геройёслэн буёло уйвӧтъёссы» пресс-конференция: 17:30 — «Буяломы выжыкылэз ӴОШЕН!» флешмоб; 18:00 — Удмуртиысь нырысетӥзэ Выль арез кызэз ӝуатон. Салют; 19:00—20:00 — валтӥсь сцена дорын «Выль Эктон»; 19:00—20:00 — Тол Бабайлэн коркаяз нылпиослы «Лымы Пужмер» эктон программа. Тодэ вайытом, Байкалысь Тол Бабай но Вятские Поляныысь Девица-Метелица Удмуртие нырысьсэ вуылӥзы кылем арын. Тегъёс: Лулчеберет Туризм Ижкар Шаркан Удмуртия ТолБабай праздникъёс Удмуртиысьтуризм Выльар  